Darah Panas

Darah Panas merupakan sebuah filem berbahasa Melayu yang diterbitkan pada tahun 2015. Filem ini mula ditayangkan ke pawagam di seluruh negara pada 4 Jun 2015.

Pengarah
Filem ini diarahkan oleh Arjin Uppal di bawah terbitan White Merpati Entertainment.

Ringkasan
Syahana seorang gadis yang sangat berpegang pada agama, namun dia bercita-cita untuk menjadi seorang model muslimah kerana terpengaruh dengan video di laman sosial. Syahana berkenalan dengan Fandi melalui laman sosial dan dia telah meminta bantuan Fandi bagi mencapai cita-citanya. Syahana menyatakan hasratnya kepdala keluarganya namun ditentang oleh ayah dan abangnya. Syahana tetap mahu meneruskan cita-citanya. Dia mengambil keputusan untuk melarikan diri ke Kuala Lumpur. Setibanya Syahana di Kuala Lumpur, Fandi telah membawa Syahana ke dunia pelacuran. Syahana tidak sangka nasibnya akan menjadi begitu. Cicak merupakan ketua rumah pelacuran dan juga terlibat dalam sindiket dadah. Cicak yang telah membeli Syahana daripada Fandi. Adi bekerja di bawah kumpulan Cicak, namun dia seorang yang menghormati wanita Islam. Adi bertemu dengan Syahana di rumah pelacuran dan sangat bersimpati dengan keadaan Syahana yang telah ditipu oleh Fandi. Di kampung, ibu bapa Syahana tidak henti-henti berdoa agar anaknya dalam keadaan selamat dan dilindungi oleh tuhan. Keluarga Syahana juga telah mengambil keputusan untuk ke Kuala Lumpur mencari Syahana. Di rumah pelacuran, Syahana meminta pertolongan Adi untuk lari dari rumah pelacuran. Adi mengambil keputusan untuk menyelamatkan Syahana. Mereka berdua melarikan diri bersama. Adi membawa Syahana ke kampungnya dan tinggal bersama nenek Adi. Cicak dan kuncunya terus memburu Adi sehinggalah berlaku kejadian yang tidak diingini. Syahana mula jatuh hati pada Adi sepanjang dia bersama dengan Adi di kampung sehinggalah keluarga Syahana menjemput Syahana pulang dari rumah nenek Adi.

Lagu
 Penyanyi : Nas Adila
 Penggubah : Amir E.Y.E
 Tajuk : Rindu

Pencapaian
Filem ini menyentuh mengenai isu masyarakat hari ini yang mana anak-anak gadis yang tidak bersalah mudah ditipu sehingga terjebak ke dunia pelacuran.

Penggambaran

Rujukan

Pautan luar
 http://www.cinema.com.my/bm/movies/details.aspx 
 http://www.gosipmalaysia.com/2015/06/sinopsis-filem-darahpanas-di-pawagam-4-jun-2015/ 

 http://www.sinarharian.com.my/hiburan/filem-darah-panas-punya-tarikan-1.398197

 http://mulan-sahbanu.blogspot.my/2015/06/sinopsis-filem-darah-panas.html

 http://girlkawai7.blogspot.my/2015/05/pelakon-pelakon-filem-darah-panas.html

Filem bahasa Melayu
Filem Malaysia tahun 2015
Filem arahan Arjin Uppal